‘મિડ-ડે’ના નિયમિત વાચક હોવાના નાતે તેઓ આ કટાર પણ વાંચતા. યોગાનુયોગ બન્યું એવું કે એ સમયમાં સોસાયટીના પદાધિકારીઓના બેહૂદા વર્તનથી ત્રસ્ત એક નાગરિકની યાતના તથા RTIના ઉપયોગથી વિટંબણાના સુખદ અંતની કથા પ્રકાશિત થયેલી. તરુણ મિત્ર મંડળ સંચાલિત RTI કેન્દ્ર-મલાડની મદદ અને માર્ગદર્શનની એ રોચક કહાણી હતી. હરેશભાઈને આ વાંચતાં-વાંચતાં આંખમાં ચમકારો થયો તથા પોતાની યાતનાના સુખદ અંતની આશા બંધાઈ.